Twitter ye un servicio de microblogging y un ret social, con siede en San Francisco, California, con filials en San Antonio (Texas) y Boston (Massachusetts) en Estaus Unius. Twitter, Inc. fue creyau orichinalment en California, pero ye baixo a churisdicción de Delaware dende 2007. Dende que Jack Dorsey lo creyó en marzo de 2006, y lo lanzó en chulio d'o mesmo anyo, o ret ha ganau popularidat mundialment y s'estima que tien mas de 200 millons d'usuarios, chenerando 65 millons de tweets por día y maneyando mas de 800.000 peticions de busca diarias. Ha estau considerau como "SMS d'Internet". Entre os suyos usuarios destacan grans figuras publicas, como o president d'os Estaus Unius, Barack Obama.